ΓΡΑΠΤΗ ΕΡΩΤΗΣΗ E-1575/00

υποβολή: Alexandros Alavanos (GUE/NGL) προς την Επιτροπή

(23 Μαΐου 2000)

Θέμα: Σχέση μεταξύ ποσοστών θνησιμότητας και μόλυνσης της ατμόσφαιρας

Σε πρόσφατη ερώτησή μου (Ε-2270/99)(1) για τα επίπεδα όζοντος στην Ελλάδα, η Επιτροπή απάντησε ότι σύμφωνα με την ανάλυση κόστους/οφελών, τα οφέλη από τα προτεινόμενα μέτρα κατά της ρύπανσης,περέχουν του κόστους. Στην εισηγητική έκθεση της πρότασης οδηγίας για τα εθνικά ανώτατα όρια εκπομπών (COM(1999)125)(2), στους πίνακες 9 έως 12 του παραρτήματος, για πρώτη φορά παρατηρούμε σε έγγραφο της ΕΕ να αναφέρονταιπολογισμοί που, αφού αναλυθούν, δίνουν ρητά αριθμούς θνησιμότητας.

Επειδή οι αριθμοί αυτοί είναι άκρως ανησυχητικοί και η εξαγωγή συμπερασμάτων από τη μελέτη του εγγράφου από μη ειδικούς είναιπόθεση που εγκυμονεί κινδύνους, ερωτάται η Επιτροπή:

1. Ποιος είναι ο πιθανός αριθμός θανάτων για την Ελλάδα, βάσει των οποίωνπολογίσθηκαν τα συνολικά οφέλη των πινάκων 9 έως 12 του παραρτήματος (99/0067 COD) που αφορούν στην οξεία και στην χρόνια θνησιμότητα;

2. Πως έγιναν οι ίδιοιπολογισμοί για την νοσηρότητα;

3. Γιατί γίνεται χρήση των δύο διαφορετικών παραμέτρων VOSL και VOLU;

(1) ΕΕ C 219 E της 1.8.2000, σελ. 135.

(2) ΕΕ C 56 E της 29.2.2000, σελ. 34.

Απάντηση της κας Wallstrm εξ ονόματος της Επιτροπής

(10 Ιουλίου 2000)

1. Στους πίνακες 10 και 11 της αιτιολογικής έκθεσης επί της προτάσεως για οδηγία σχετικά με εθνικά ανώτατα όρια εκπομπών (COM(1999)125) παρουσιάζονται τα αποτιμημένα οφέλη από μέτρα ελέγχου των

εκπομπών πέραν των οφελών που απέφερε η εφαρμογή της ισχύουσας νομοθεσίας (δηλαδή οφέλη πέραν εκείνων που συνδέονται με το καλούμενο σενάριο αναφοράς). Πρόκειται για οφέλη από μειώσεις των εκπομπών πέραν του σεναρίου αναφοράς για τους τέσσερις ρύπους: οξείδιο του αζώτου (ΝΟΧ), πτητικές οργανικές ενώσεις (VOC), διοξείδιο του θείου (SO2) και αμμωνία. Η αποτίμηση των οφελών για την Ελλάδαπολογίστηκε με βάση μείωση της πρόωρης θνησιμότητας (70 περιπτώσεις) που σχετίζεται με τη βραχεία έκθεση σε όζον και δευτερογενή σωματίδια, καθώς και μείωση κατά περίπου1700 των απωλειών σε έτη ζωής.

2. Το σημείο εκκίνησης της ανάλυσης είναι η ποσοτικοποίηση της μεταβολής της έκθεσης του πληθυσμού και ευαίσθητων ομάδων ως αποτέλεσμα του περιορισμού των εκπομπών λόγω της πρότασης της Επιτροπής. Προκειμένου να ποσοτικοποιηθεί η μεταβολή της επίπτωσης από τις επιδράσεις της ατμοσφαιρικής ρύπανσης έχουν χρησιμοποιηθεί συναρτήσεις απόκρισης στην έκθεση για διάφορους τύπους ασθενειών και νόσων. Εξετάστηκαν διάφοροι τύποι επιπτώσεων στη νοσηρότητα, όπου περιλαμβάνονται οι οξείες επιδράσεις, όπως η χρήση βρογχοδιασταλτικών στους ασθματικούς, ο βήχας των ασθματικών, τα συμπτώματα των κατωτέρων τμημάτων της αναπνευστικής οδού των ασθματικών, οι ασθματικές κρίσεις, οι εισαγωγές σε νοσοκομεία για αναπνευστικά προβλήματα, οι συμφορητικές καρδιακές ανεπάρκειες, οι εισαγωγές σε νοσοκομεία για αγγειοεγκεφαλικά επεισόδια, οι ημέρες περιορισμένης δραστηριότητας, καθώς και τα χρόνια συμπτώματα όπως η επίπτωση βρογχίτιδας, ο βήχας. Τα οφέλη ποσοτικοποιούνται με βάση πληροφορίες ως προς την πρόθεση καταβολής του χρηματικού τιμήματος για την αποφυγή αυτών των ασθενειών, σε συνδυασμό με το κόστος της ιατρικής αγωγής, κλπ.

3. Η αποτίμηση των επιδράσεων της χρόνιας και οξείας θνησιμότητας είναι δύσκολη ή και αμφιλεγόμενη. Για να καταδειχθεί. το εύρος των αποτελεσμάτων που μπορούν να προέλθουν από διάφορες παραδοχές, η μελέτη της Επιτροπής χρησιμοποιεί δύο διαφορετικές προσεγγίσεις: την αξία μιας στατιστικής ζωής (VOSL) και την αξία ενός απολεσθέντος έτους ζωής (VOLY).

Η τεχνική της VOSL εκτιμά την προθυμία των ατόμων να καταβάλουν το χρηματικό τίμημα της μείωσης του κινδύνου θνησιμότητας. Το αποτέλεσμα είναι δείκτης της σπουδαιότητας που αποδίδει ο άνθρωπος στον κίνδυνο και όχι εκτίμηση του πόσο αξίζει αφεαυτής η ζωή. Στην εν λόγω μελέτη χρησιμοποιήθηκαν οι σχετικά συντηρητικές εκτιμήσεις των 2,2 εκατομ. ως τιμή VOSL για τις επιπτώσεις της οξείας θνησιμότητας και 1,1 εκατομ. ως τιμή VOSL για τις επιπτώσεις της χρόνιας θνησιμότητας. Ορισμένες συζητήσεις είχαν ως αντικείμενο το κατά πόσον είναι ενδεδειγμένη η χρησιμοποίηση της VOSL για περιπτώσεις όπου είναι μικρή η μείωση του προσδόκιμου ζωής που λαμβάνεταιπόψη στην έκθεση. Μια εναλλακτική προσέγγιση είναι να δοθεί μία τιμή σε κάθε απολεσθέν έτος ζωής (VOLY) ως αποτέλεσμα πρόωρης θνησιμότητας, έτσι ώστε να προσαρμοστεί στο βραχύ προσδόκιμο ζωής των ατόμων που πλήττονται. Στη μελέτη της Επιτροπής χρησιμοποιείται ανά έτος ζωής η τιμή 110 000 στην περίπτωση της οξείας θνησιμότητας και 67 000 στην περίπτωση της χρόνιας θνησιμότητας.

Μπορεί ωστόσο να προβληθεί και το επιχείρημα ότι η προσέγγιση VOLY δεν ανταποκρίνεται στις εμπειρικές ενδείξεις για την ύπαρξη σχέσης μεταξύ ηλικίας και προθυμίαςποβολής στα έξοδα για αποφυγή του κινδύνου. Αντί να πραγματευθεί άμεσα το ζήτημα της καταλληλότητας των VOSL και VOLY, η εκτίμηση των οφελών χρησιμοποίησε και τις δύο προσεγγίσεις για να καταδειχθεί η ευαισθησία της ανάλυσης των οφελών σε αυτόν τον παράγοντα. Συνεπώς, τόσο για τις χρόνιες όσο και για τις οξείες επιδράσεις στηνγείαπάρχουν δύο μετρήσεις των οφελών, από τις οποίες οι χαμηλότερες εκτιμήσεις αντιστοιχούν στη χρήση της προσέγγισης VOLY και οιψηλότερες εκτιμήσεις αντιστοιχούν στην προσέγγιση VOSL.